02/10/2012 | Administración LocalMunicipal
Cabanas
Aprobación definitiva Regulamento especial de honras e distincións

O pleno da Corporación na sesión realizado o 24 de xullo de 2012, aprobou definitivamente a o Regulamento especial de honras e distincións do concello de Cabanas. En virtude o disposto no apartado segundo do artigo 70 da Lei 7/1985, do 2 de abril, Reguladora das Bases de Réxime Local, procédese á publicación do texto íntegro do devandito regulamento. O Concello de Cabanas estima necesario dispoñer da regulación oportuna que permita recoñecer e premiar servizos para o municipio realizados por persoas físicas ou xurídicas, de tal modo que se recoñezan ditos méritos de forma pública, destacando aqueles feitos merecedores de recoñecemento público, sobre todo valores como a tolerancia, liberdade e o amor e dedicación polo Concello. Os títulos e distincións que conceda o Concello son soamente honoríficos, e polo tanto, non teñen unha compensación económica ou de calquera outro medio. A aprobación do presente regulamento fundaméntase nos artigos 4 e 49 da Lei 7/1985, do 2 de abril, Reguladora das bases de réxime local e os artigos 50.24 e 189 a 191 do Real Decreto 2568/1986, do 26 de novembro, polo que se aproba o Regulamento de organización, funcionamento e réxime xurídico das Entidades Locais, que establecen que as Corporacións Locais poderán acordar a creación de medallas, emblemas, condecoracións ou outros distintivos honoríficos, a fin de premiar especiais merecementos, beneficios ou servizos, previos os trámites necesarios que se establecen neste Regulamento. O obxecto deste Regulamento é regular as honras e distincións que poida outorgar o concello de Cabanas para premiar excepcionais merecementos, servizos destacados, accións e traballos valiosos en calquera dos aspectos social, político, cultural, deportivo, científico, artístico ou de calquera outro tipo, para o engrandecemento, coñecemento e prosperidade de Cabanas. Todo elo para que, co máximo rigor, poida formalizarse a maneira de premiar a quen desde Cabanas o dende fora, na súa condición de cabaneses o mostrando especial entrega con este municipio, realizan, impulsan ou promoven actos que benefician ao municipio no seu conxunto, a súa imaxe, a súa historia, a súa cultura ou a súa identidade. Poderán ser merecedoras das distincións establecidas neste Regulamento, nos seus respectivos casos, as persoas físicas ou xurídicas, organismos ou entidades, que reúnan as circunstancias que se determinan nos artigos seguintes, en concreto constituirán méritos para a súa concesión os seguintes: a) Prestar servizos de relevancia que representen indubidable e evidente proveito para o engrandecemento, prestixio e progreso de Galicia e do concello de Cabanas. b) A realización de traballos extraordinarios de incontrastable importancia en calquera dos aspectos humanos, político, cultural, científico, artístico, económico social ou de defensa do noso patrimonio e natureza, que polo seu contido ou pola persoa, persoas ou entidades que o realicen se proxecta vinculación a Cabanas. c) A laboriosidade exemplar e extraordinaria capacidade de iniciativas e realizacións levadas a cabo e postas de manifesto en beneficio dos cidadáns e do propio municipio de Cabanas. d) As doazóns e fundacións benéficas, culturais, científicas, artísticas ou de outro carácter que promovan o estudo e a investigación e favorezan en moi alto grado ao concello de Cabanas. e) En xeral, os feitos exemplares que, redundando en beneficio de Cabanas e os seus cidadáns, revistan importancia ou signifiquen unha constante protección e promoción dos intereses sociais e culturais e de desenvolvemento do noso pobo e dos seus fillos.4.1. As distinción ás que se refire este Regulamento teñen carácter exclusivamente honorífico sen que poidan outorgar ningún dereito administrativo ou de carácter económico.4.2. As distincións que se establecen neste Regulamento son independentes entre si, polo que unha mesma persoa pode ser distinguida con máis dunha, sempre que sexan de distinta clase, ou dentro da mesma clase de diferente categoría. Non obstante polos mesmos feitos e circunstancias non poderá ser recoñecida máis dunha distinción.4.3. Coa soa excepción de SS. MM os Reis de España e membros da familia Real, non se poderán conceder honores e distincións que establece este Regulamento a persoas que desempeñen altos cargos na Administración do Estado, Comunidade Autonómica ou Administración Local, respecto dos cales o Concello se atope en relación subordinada de xerarquía, de función ou de servizo, en tanto subsistan estas circunstancias. Tampouco se poden outorgar aos membros da Corporación en exercicio. Os honores e distincións que poderá outorgar o concello de Cabanas, incluso a título póstumo, para premiar especiais merecementos ou servizos prestados ao municipio, serán os seguintes: a) Título de fillo/filla predilecto/a. b) Título de fillo/filla adoptivo/a. c) Nomeamento de membro honorario da Corporación. d) Medalla de Cabanas. e) Nomeamento de rúas, prazas o instalacións municipais. f) Diplomas de honra en cultura e deportes. g) Recoñecemento de servizos. g) Loito oficial. h) Libro de visitas de honra.6.1. O título de fillo/a predilecto/a de Cabanas, solo poderá recaer en persoas nacidas no municipio de Cabanas, co obxecto de premiar destacadas calidades persoais ou méritos, e singularmente polos seus servizos prestados en beneficio e mellora do concello de Cabanas que lle permitisen acadar tan alto prestixio e consideración que lle acrediten de tal título.6.2. Este título poderá ser concedido a título póstumo, sempre que no falecido concorresen os merecementos antes mencionados. Xunto co título de fillo/a adoptivo/a, de igual xerarquía, constitúe a maior distinción do Concello de Cabanas.6.3. A concesión desta distinción será acordada polo Pleno da Corporación Municipal co voto favorable das dúas terceiras partes do número legal de membros da Corporación.6.4. O título consistirá nun pergamiño coa seguinte lenda: “O concello de Cabanas, mediante acordo adoptado na sesión do Pleno da Corporación de data ------------------------------- acordou conceder o título de FILLO/A PREDILECTO/A do municipio, polas súas destacadas calidades persoais, méritos acreditados e servizos prestados en beneficio, mellora e honor de Cabanas a DON/A. En Cabanas a. O/A Alcalde/sa O/ A Secretario/a Asdo. Asdo.” Irá acompañado dunha placa conmemorativa na cal figura o escudo heráldico do Concello.7.1. O título de fillo/a adoptivo/a pódese outorgar a aquelas persoas que, sen haber nacido en Cabanas e residindo ou non no municipio, teñan con este vinculación continuada pola súa reiterada e eficaz labor a favor dos intereses de Cabanas e/ou polas súas acreditadas actuacións en calquera aspecto das actividades humanas.7.2. O título poderá ser concedido a título póstumo, sempre que no falecido concorresen os merecementos antes mencionados. Xunto co título de fillo/a predilecto/a, de igual xerarquía, constitúe a maior distinción do Concello de Cabanas.7.3. A concesión desta distinción será acordada polo Pleno da Corporación Municipal co voto favorable das dúas terceiras partes do número legal de membros da Corporación.7.4. O título consistirá nun pergamiño coa seguinte lenda: “O concello de Cabanas, mediante acordo adoptado na sesión do Pleno da Corporación de data ---------------------- acordou conceder o título de FILLO/A ADOPTIVO/A do municipio, polas súas destacadas calidades persoais, méritos acreditados e servizos prestados en beneficio, mellora e honor de Cabanas a DON/A. En Cabanas a. O/A Alcalde/sa O/ A Secretario/a Asdo. Asdo.” Irá acompañado dunha placa conmemorativa na cal figura o escudo heráldico do Concello.8.1. Os títulos de fillo/a adoptivo/a e fillo/a predilecto/a serán vitalicios e persoais, non será herdable, polo que perderase co pasamento da persoa a quen se lle teña concedido. Poderase conceder un máximo de dous títulos de fillo/a adoptivo/a e dous de fillo/a predilecto/a ó ano.8.2. As persoas a quen se concedan os títulos de fillo/a predilecto/a ou fillo/a adoptivo/a do municipio, previa invitación, terán dereito a acompañar á Corporación nos actos ou solemnidades a que esta concorra, ocupando o lugar que para iso lle estea sinalado e a concorrer ás sesións públicas do pleno do Concello en lugar preferente ó efecto reservado.8.3. En ningún caso estes títulos outorgarán facultades para intervir no goberno e administración do Concello. Sen embargo, poderán concedérselle función representativas canto teñan que exercerse fora da demarcación territorial do Concello, esta representación outorgarase por orde de antigüidade do título outorgado.8.4. O Concello entregará pública e solemnemente ós que se fixeran acredores deste galardón, o pergamiño e placa conmemorativa na que constará o nome e data do acordo de concesión, así como un botón de solapa que sexa mostra do título e distinción conferido.9.1. O nomeamento de Membro Honorario da Corporación (Alcalde/sa Honorario/a ou Concelleiro/a Honorario/a) de Cabanas poderá ser outorgado a persoas que sexan posuidores de méritos evidentes e calidades persoais e ter un recoñecemento público, ademais de ter ocupado o cargo de Alcalde/sa ou Concelleiro/a, respectivamente, non podendo outorgarse mentres estea en activo en calquera destes cargos. Non se poderán outorgar máis nomeamentos de Alcalde/sa Honorario/a mentres vivan dous honorarios/as, nin máis nomeamentos de Concelleiro/a Honorario/a mentres vivan cinco honorarios/as.9.2. Estes nomeamentos non outorgarán facultades para intervir no goberno e administración do Concello, Sen embargo, poderán concedérselles funcións representativas cando teñan que exercerse fora da demarcación territorial do Concello, esta representación outorgarase por orde de antigüidade do título outorgado.9.3. O Concello entregará en acto público ós que se fixeran acredores deste galardón, o pergamiño e placa conmemorativa na que constará o nome e data do acordo de concesión, así como un botón de solapa que sexa mostra do título e distinción conferido.9.4. Nos actos oficiais que celebre o Concello estas persoas ocuparán un lugar preferente que se lle asigne e asistirán a eles ostentando as distincións de honra concedidas.10.1. A medalla do concello de Cabanas é unha distinción municipal, creada para premiar ou recoñecer méritos extraordinarios que concorran nas persoas físicas ou xurídicas, nacionais ou estranxeiras, polas súas calidades ou méritos persoais ou servizos prestados en beneficio e na honra deste municipio e teñan acadado a consideración no ámbito público.10.2. Créase as categorías de medalla de ouro e medalla de prata coa finalidade de recoñecer tales servizos en función da importancia dos méritos acadados.10.3. O deseño da medalla terá un diámetro mínimo de seis centímetros reproducida en ouro ou prata segundo a categoría, irá suxeita cun pasador a un cordón de seda, figurando no anverso o escudo heráldico do concello e no reverso a inscrición “Medalla de ouro de Cabanas”, o nome e apelidos, ou a denominación da persoa ou entidade galardoada e a data de concesión.10.4. Concederase a medalla de ouro a aquelas persoas que reunindo as condicións detalladas anteriormente realizaran unha acción ou acto meritorio cuxa memoria sexa imperecedoira pola súa permanencia física ou polos efectos continuados.10.5. Concederase a medalla de prata naqueles casos en que o acto ou acción meritoria en concreto, redunde en proveito ou beneficio do Concello, ou dos seus habitantes, pero que a súa importancia ou permanencia sexa menor ou de inferior duración.10.6 Con carácter xeral poderán concederse un máximo dúas medallas de ouro e tres medallas de prata ó ano, coa excepción do apartado 10.7 e 13.1 do presente Regulamento.10.7. Concederáselle a medalla de Cabanas aos integrantes do Pleno da Corporación con motivo do final da lexislatura sempre e cando participasen maioritariamente no desenvolvemento das súas funcións. A medalla será da categoría de ouro para o Alcalde ou aqueles integrantes que leven desempeñando o cargo máis dunha lexislatura e de prata para os restantes. Será outorgada por resolución da Alcaldía e farase entrega en acto público con motivo da toma de posesión da nova Corporación.11.1. Poderanse conceder outras distincións polo Concello de Cabanas, como recoñecemento aos moitos méritos contraídos ao servizo do municipio, coa designación co nome das persoas que sexan dignas diso, de prazas, avenidas, rúas, edificios, parques ou paseos de Cabanas; na colocación de placas conmemorativas que perpetúen o nome de monumentos e estatuas en lugares públicos como recordo permanente a persoas ou feitos de transcendental importancia para o Concello de Cabanas, e calquera honor que a Corporación municipal estime adecuado, en ambivalencia rigorosa coas circunstancias de cada caso.11.2 Realizarase un acto público consistente, fundamentalmente, na lectura dos méritos que lle fixeron merecedor da distinción e descubrimento da placa co seu nome.12.1. O concello de Cabanas recoñecerá os méritos específicos de persoas físicas ou xurídicas, naturais do concello de Cabanas ou vinculadas a este municipio, que sobresaian no aspecto cultural e deportivo, con motivo da Gala anual da cultura e do Deporte, mediante o outorgamento de diplomas de honra en ditas materias, así mesmo, poderán outorgarse tres mencións en cada unha das actividades.12.2. A entrega da distinción realizarase en acto público con motivo da celebración da Gala da cultura e do deporte, mediante diploma de honra no que constará a resolución de outorgamento e o mérito acadado.13.1. Os empregados do concello de Cabanas que destaquen pola súa entrega e dedicación no desenvolvemento das súas funcións, poderán recibir a medalla de ouro ou de prata, segundo a importancia das funcións e dedicación, con motivo da súa xubilación cando prestaran polo menos vinte anos de servizos no Concello sen nota desfavorable no seu expediente. Excepcionalmente poderase outorgar esta distinción a quen leve un mínimo de dez anos como empregado do Concello de Cabanas sempre que se acredita con seguridade unha dedicación especial a administración municipal.13.2. Os diversos órganos da Corporación poderán formular un voto de agradecemento ou mención de recoñecemento á labor desempregada polo persoal municipal canto esta se desenvolvese con eficacia e dedicación. Tamén poderán expresar o seu voto de recoñecemento ós particulares que colaboren meritoriamente coa Corporación.14.1. O Pleno do Concello poderá acordar Loito Oficial no termo municipal durante os días que estime oportunos, non supostos de falecemento de persoas relevantes ou de sinistros dos que se deriven consecuencias graves para o municipio, así como por outros feitos cuxa gravidade xustifique a citada declaración.14.2. En caso de urxencia, a declaración de Loito Oficial poderá efectuarse por resolución da Alcaldía, previa comunicación e acordo cos portavoces dos grupos políticos municipais, do que se dará conta ao Pleno do Concello na primeira sesión que realice.14.3. A declaración de Loito Oficial implicará que as bandeiras ondeen a media asta en tódolos edificios municipais e leven prendido no centro un crespón ou lazo negro, así como a posibilidade de suspender actos lúdicos previstos no día ou días que se decreten. O concello de Cabanas disporá dun libro de visitas e recepcións no que as autoridades e persoas ou representantes de institucións que visiten oficialmente o municipio, poderán asinar as dedicatorias que estimen convenientes. O libro terá un formato que permita a realización das firmas e dedicatorias con suficiente solemnidade.16.1. A concesión das distincións honoríficas: Título de fillo/filla predilecto/a, Título de fillo/filla adoptivo/a, Nomeamento de membro honorario da Corporación, Medalla de Cabanas ( coa excepción do artigo 10.7) requirirá a tramitación do correspondente expediente, que sirva para determinar os méritos ou circunstancias que aconsellen aquela concesión.16.2. Cando se trate de conceder honras e distincións a personalidades estranxeiras e as esixencias do tempo o aconsellen, o expediente poderá ser substituído por unha memoria razoada da Alcaldía para que o Pleno da Corporación o faculte para conceder tal distinción ou distincións que considere adecuadas, dando conta da resolución adoptada ao Pleno da Corporación na primeira sesión que realice.17.1. A iniciación do expediente do artigo 16.1 realizarase por resolución da Alcaldía, ben por propia iniciativa o a requirimento da terceira parte dos membros de dereito da Corporación.17.2. As propostas de concesión destas honras e distincións deberán especificar os méritos e as circunstancias que deberán ser obxecto do expediente, as persoas físicas, xurídicas, institucións ou entidades para as cales se soliciten as distincións e a súa categoría, e soamente poden tomarse en consideración cando procedan de: - Do Sr. Alcalde-Presidente da Corporación. - Da petición conxunta da terceira parte do número de concelleiros de dereito da Corporación. - Da solicitude razoada e xustificada de tres entidades, centros oficiais, institucións ou asociacións legalmente recoñecidas. - Dunha petición subscrita por máis de douscentos veciños do municipio de Cabanas.17.3. Na mencionada resolución da Alcaldía designarase un instrutor entre os concelleiros da Corporación e un secretario que deberá ter a condición de funcionario do Concello.18.1. O expediente administrativo que se incoe ao efecto para a tramitación e xustificación da calquera das concesións citadas no artigo 16.1 deste Regulamento, constará como mínimo da seguinte documentación: - Exposición de motivos. - Notas biográficas da persoa proposta ou breve descrición histórica da entidade ou asociación proposta. - Currículo e accións meritorias destacables. - Contribucións e/ou adhesións que se reciban.18.2. A proposta que formule o instrutor será obxecto de información pública polo prazo de quince días, con publicación no Boletín Oficial da Provincia, durante o cal, ademais de aportarse a documentación xustificativa dos méritos, poderán comparecer no expediente cantas persoas o desexen para contrastar datos, noticias ou xuízos que procedan en relación coa proposta de merecementos e as evidentes constancias de servizos feitos ou actuacións.18.3 O instrutor poderá interesar ditame, opinión ou asesoramento doutras persoas, entidades, empresas, organismos ou Corporacións, a fin de completar cantos elementos de xuízo considere imprescindible ou necesarios para a formalización da posterior proposta, e cando estes se emitan con carácter reservado, gardará secreto e impedirá calquera divulgación ou indiscreción.18.4. Ultimadas as actuacións, o instrutor elevará a proposta ao Pleno da Corporación que resolverá adoptando acordo en votación ordinaria co quórum das dúas terceiras partes do número legal de membros da Corporación para outorgamento da distinción.19.1 Aprobada a concesión comunicarase á persoa nomeada e pola Alcaldía fixarase a data da entrega da distinción en acto público que se celebrará no Salón de Plenos do Concello ou noutro lugar nobre designado ao efecto; ao acto solemne e público invitarase a toda a Corporación municipal, autoridades, asociacións e particulares relacionados co acto. No caso de distincións a título póstumo, entregaranse a un familiar do nomeado.19.2. Cando a imposición e entrega non poida ser efectuada na forma sinalada no apartado anterior, o Concello, no acordo de concesión, determinará a forma na que se efectuará a mencionada entrega.20.1. O expediente iniciarase mediante resolución da Alcaldía a instancia de: a) Da propia Alcaldía ou Xunta de Goberno. b) Da petición conxunta da cuarta parte do número de concelleiros de dereito da Corporación. c) Da solicitude razoada e xustificada de tres entidades, centros oficiais, institucións ou asociacións legalmente recoñecidas. d) Dunha petición subscrita por máis do 10% veciños do municipio de Cabanas.20.2. Á proposta acompañarase unha memoria xustificativa que recolla os méritos que concorren para ser outorgada a distinción.20.3. A concesión desta distinción será acordada polo Pleno da Corporación co voto favorable da maioría absoluta, e a súa execución realizarase segundo o establecido no artigo 11.21.1. A concesión destas distincións estará destinada ao eido da Cultura e o Deporte. A proposta será realizada por unha Comisión da cal formarán parte o/a concelleiro/a delegada de área, técnico de cultura e representantes de Asociacións inscritas no Rexistro do Concello.21.2. A proposta deberá recoller unha memoria xustificativa dos méritos que concorren nas persoas físicas ou xurídicas que se propoñen.21.3. O outorgamento do diploma de honra na actividade correspondente será acordado por Resolución da Alcaldía, que será notificada aos nomeados, realizándose a súa entrega segundo o establecido no artigo 12.22.1. A proposta para concesión de medalla por prestación de servizos poderá ser realizada por: - Alcaldía ou concelleiro delegado de persoal. - Representantes do persoal municipal. - Cuarta parte do número de legar de membros da Corporación.22.2. Xunto coa proposta achegarase unha memoria xustificativa, así como, informe de Secretaría dos datos relativos ao expediente e funcións asignadas.22.3. O outorgamento da distinción realizarase por acordo do Pleno da Corporación, realizándose a entrega da distinción en acto público no Salón de Plenos da Casa do Concello. Os posuidores das distincións que se establecen neste Regulamento poden mostralas en calquera acto público e estarán invitados aos actos institucionais que organice a Corporación. As persoas a quen se lles concedan os títulos de Fillo/a Predilecto/a, Fillo/a Adoptivo/a ou Membro honorario da Corporación poderán acompañar á Corporación nos actos ou solemnidades a que esta concorra, ocupando o lugar que para elo lle estea sinalado.24.1. Inda que as concesións que se recollen neste Regulamento teñan carácter irrevogable, se algún dos seus titulares chega a ser indigno de posuílas por incorrer en falta que aconsellen esta medida extrema (casos de condena por algún feito de delito, realización de actos ou manifestacións contrarias ao Concello ou menosprezo aos méritos que no seu día foron causa do outorgamento), a Corporación Municipal poderá privarlle da distinción outorgada, coa conseguinte cancelación do asento no Libro de Distincións e Honras, calquera que sexa a data na que fosen concedidas.24.2. Esta decisión adoptarase polo Pleno da Corporación en votación secreta e por unanimidade dos asistentes que en todo caso deberá acadar o mesmo quórum que para o seu outorgamento, e despois da instrución do expediente xustificativo dos feitos que ocasionan esta medida.24.3 No caso de distincións outorgadas pola Alcaldía, o expediente conterá os mesmos trámites que para a concesión e someterase a consulta previa da Xunta de Goberno Local, para posterior resolución de revogación da distinción pola Alcaldía.25.1. A Secretaría Xeral levará un Rexistro das Distincións e Honras que se materializará no Libro de Honras e Distincións, divido en tantas seccións como distincións honoríficas regule este Regulamento.25.2. En cada unha desta seccións inscribiranse por orden cronolóxico de concesión e correlativa numeración, os nomes dos agasallados, a relación de méritos que motivaron a concesión, a data desta, e no seu caso, a do seu falecemento. Igualmente anotaranse tódalas incidencias que acontezan con posterioridade á inscrición. As distincións honoríficas que a Corporación poida outorgar a Familia Real, non requirirán outro procedemento que a previa consulta á Casa Real. Este Regulamento aprobado polo Pleno da Corporación en sesión realizada o 24 de xullo de 2012, entrará en vigor unha vez publicado o seu texto íntegro no Boletín Oficial da Provincia e transcorra o prazo a que se refiren os artigos 70.2 e 65.2 da Lei 7/1985, Reguladora das Bases de Réxime Local, e permanecerá en vigor ata a súa modificación ou derrogación expresa. Cabanas, 14 de setembro de 2012. O Alcalde. Asdo. Germán Castrillón Permuy